**Notat**

|  |  |
| --- | --- |
| Til:  | NTNUs fakulteter, Vitenskapsmuseet og administrative enheter |
| Kopi til: | Hovedverneombudet |
| Fra: | Rektor |

**Verneombudsvalg for perioden 2025–2026**

Funksjonstiden for dagens verneombud og lokale hovedverneombud utløper 31.12.2024. Det skal derfor avholdes valg av verneombud for en ny toårsperiode.

Verneombudet skal ivareta arbeidstakernes interesser i saker som angår arbeidsmiljøet. Verneombudet skal se til at virksomheten er innrettet og vedlikeholdt, og at arbeidet blir utført på en slik måte at hensynet til arbeidstakernes sikkerhet, helse og velferd er ivaretatt i samsvar med bestemmelsene i

Arbeidsmiljøloven (jfr. AML §6-2. Verneombudets oppgaver).

Verneombudet er en viktig samarbeidspartner for leder i saker som angår arbeidsmiljøet og det forutsettes at leder har en løpende dialog med sitt verneombud. Leder skal legge til rette for at verneombudet kan utføre vernearbeidet på en forsvarlig måte.

Arbeidsmiljøutvalget (AMU) har oppnevnt følgende gruppe for å lede og koordinere valget:
*Bjørn Haugstad Direktør for organisasjon og infrastruktur*, *May Grete Sætran hovedverneombud* og *Gunn Torill Wikdahl Sekretær for AMU*

**Verneombud (VO) og vara ved institutt eller avdeling**

Det skal innen 15. oktober 2024 velges verneombud og vara ved alle NTNUs institutter og avdelinger. Linjeleder er ansvarlig for gjennomføring av verneombudsvalg ved egen enhet. Verneombudet skal velges av og blant arbeidstakerne i verneområdet, se [Valg av verneombud](https://i.ntnu.no/wiki/-/wiki/Norsk/Prosedyre%2Bfor%2Bvalg%2Bav%2Bverneombud) . Linjeleder og ansatte som ivaretar definerte arbeidsoppgaver i linjeleders sted (f.eks. HMS-rådgiver/ koordinator, lokal strålevernskoordinator) kan ikke velges som verneombud.

Alle ansatte ved enheten har stemmerett. Alle arbeidstakere og representanter for lokale fagforeninger i verneområdet kan foreslå kandidater. Sittende verneombud kan gjenvelges.

Enheten skal informere sine ansatte om valg av verneombud og valgdato 1 måned før valget. Resultatet av valget gjøres kjent for alle ved enheten gjennom intern informasjon og vernekort.

**Lokale hovedverneombud (LHVO) og vara ved hovedverneområdene** **NTNUs Fellesadministrasjon, Vitenskapsmuseet og alle NTNUs fakulteter.**

Det skal innen 1. november 2024 velges lokalt hovedverneombud og vara ved NTNUs Fellesadministrasjon, Vitenskapsmuseet og alle NTNUs fakulteter. Linjeleder for hovedverneområdet er ansvarlig for gjennomføring av valget. LHVO og vara velges av og blant verneombudene i hovedverneområdet, se dagens liste over hovedverneområder; [Finn ditt verneombud](https://innsida.ntnu.no/wiki/-/wiki/Norsk/finn%2Bditt%2Bverneombud).

**Stedlig hovedverneombud (SHVO) og vara i Gjøvik og Ålesund**

Det skal innen 1. november 2024 velges stedlig hovedverneombud og vara for Gjøvik og Ålesund.

Viserektorer er ansvarlig for valg av SHVO på egen campus. SHVO velges av og blant VO i henholdsvis Gjøvik og Ålesund, se dagens liste over hovedverneområder; [Finn ditt verneombud](https://innsida.ntnu.no/wiki/-/wiki/Norsk/finn%2Bditt%2Bverneombud). SHVO koordinerer verneombudslinjen lokalt ved aktuelle campus.

**Hovedverneombud (HVO) og vara ved NTNU**

HVO utpekes av Hovedsammenslutningene ved NTNU. Dvs. at det ikke gjennomføres valg av HVO.

**Rapportering av valgresultat og vedlikehold av verneombudslister**

Ledelsen ved institutter, fakulteter, Vitenskapsmuseet og avdelinger i fellesadministrasjonen har ansvar for å oppdatere opplysningene for sin enhet. Oppdaterte opplysninger sendes til AMU sekretær Gunn Torill Wikdahl, gunn.torill.wikdahl@ntnu.no, innen 1.desember 2024.

**Endring av verneområder?**

Mulige endringer i verneområdene skal behandles i Arbeidsmiljøutvalget (AMU), se [Endring av verneområde](https://innsida.ntnu.no/wiki/-/wiki/Norsk/Verneombud#section-Verneombud-Endring+av+verneområde). Saker til AMU må være sekretæren i hende 10 dager før møte.

Eventuelle spørsmål kan rettes til AMU sekretær Gunn Torill Wikdahl.

Kontaktinformasjon:

Epost: gunn.torill.wikdahl@ntnu.no

Telefon: 91897582